ग्वालियर. अपने बेटे को बचाने की गुहार लेकर मंगलवार को एसपी ऑफिस में आयोजित जनसुनवाई में इंदरगंज थाना क्षेत्र में रहने वाली ज्योति बाथम पहुंची थीं। पुलिस अफसरों ने इस मामले में जांच के बाद कार्रवाई का आश्वासन दिया है।
ज्योति का कहना था कि मेरे बेटे को बचा लो, पति उसे बेच देगा या फिर उसके साथ कुछ गलत कर देगा। उनका पति विक्रम पटेल उन्हें दहेज के लिए प्रताड़ित करता था, इससे परेशान होकर वह अपनी नानी के पास आ गई थी। इसके बाद विक्रम उसका बेटे को छीन ले गया। अब वह उसे बेचना चाहता है।
पति कहता है पढ़ाई की तो तेजाब फेंक दूंगा
हजीरा के गदाईपुरा से जनसुनवाई में पहुंची वर्षा लोधी ने शिकायत की कि उनका विवाह मेहगांव निवासी संजीव लोधी से हुआ है। वह मदर टेरसा कॉलेज से बीएनएम की पढ़ाई कर रही है और इसके लिए गदाईपुरा में रह रही है, लेकिन उसका पति संजीव उसे पढ़ने नहीं दे रहा है। 12 दिसम्बर को उसका पति सास के साथ आया और धमकी देकर गया है कि अगर वह पढऩे गई तो उसे गुण्डों से उठवा लेगा और तेजाब डाल देगा।
hin_Deva hin_Deva hin_Deva hin_Deva